
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 153 

30 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλ¬ 
λήλων του Πανελληνίου Φαρμακευτικού Συλλόγου 

γιατοΑ'εξάμηνο του 2004. 1 

Έγκριση ωρών υπερωριακής απασχόλησης υπαλ¬ 
λήλων του Ιατρικού Συλλόγου Αθηνών για το Α' εξά¬ 
μηνο του έτους 2004. 2 

Έγκριση ωρών υπερωριακής απασχόλησης υπαλ¬ 
λήλων του Οδοντιατρικού Συλλόγου Θεσσαλονί¬ 
κης για το Α'εξάμηνο του 2004. 3 

Επανασύσταση ομάδας εργασίας στο Υπ. Γεωργίας 
για τη σύνταξη τεχνικών δελτίων. 4 


Επανασύσταση Ομάδας Εργασίας για το Συντονισμό 
και Επιτάχυνση των Διαδικασιών Προώθησης της 
Υλοποίησης του Πλαισίου των Καθεστώτων Ενί¬ 
σχυσης που αφορούν Επενδύσεις στις Γεωργικές 
Εκμεταλλεύσεις. (Κοινή υπουργική απόφαση 


532/2003). 5 

Σύσταση Ομάδας Εργασίας για την καταχώρηση στον 
Η/Υτων στοιχείων των αιτήσεων της 3ης Πρόσκλη¬ 
σης των Νέων Αγροτών. 6 

Συγκρότηση του Ανωτάτου Πειθαρχικού Συμβουλίου 
των Δικηγόρων για το χρονικό διάστημα 1.1.2004 - 

31.12.2004. 7 

Κατάρτιση των πολιτικών και ποινικών τμημάτων του 
Αρείου Πάγου για το υπόλοιπο δικαστικό έτος 
2003-2004. 8 


ΑΠΟΦΑΣΕΙ Σ 

Αριθ.ΥΙΟβ/Γ.Π.1953 (1) 

Έγκριση ωρών υπερωριακής απασχόλησης υπαλλήλων 
του Πανελληνίου Φαρμακευτικού Συλλόγου για το Α' 
εξάμηνο του 2004. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3205/97 αρθ. 16. 

2. Την ανάγκη υπερωριακής απασχόλησης των υπαλ¬ 


λήλων που υπηρετούν στην Διεύθυνση Διοικητικού -Οικο¬ 
νομικού του Πανελληνίου Φαρμακευτικού Συλλόγου, λό¬ 
γω αυξημένων υπηρεσιακών αναγκών. 

3. Το γεγονός ότι από την απόφαση αυτή θα προκληθεί 
δαπάνη ύψους τριών χιλιάδων πεντακοσίων ογδόντα επτά 
ευρώ (3.587) € η οποία θα καλυφθεί από τις πιστώσεις 
τρέχοντος οικονομικού έτους και ειδικότερα στον ΚΑΕ 
0261 «Αποζημίωση για υπερωριακή εργασία του προϋπο¬ 
λογισμού του Π.Φ.Σ.». 

4. Το 24/8.1.2004 έγγραφο του Πανελληνίου Φαρμα¬ 
κευτικού Συλλόγου, αποφασίζουμε: 

Εγκρίνουμε την υπερωριακή απασχόληση έξι (6) υπαλ¬ 
λήλων που απασχολούνται στην Διεύθυνση Διοικητικού- 
Οικονομικού του Πανελληνίου Φαρμακευτικού Συλλόγου 
και θα εργασθούν μέχρι εννιακόσιες (900) ώρες συνολικά 
για υπερωριακή απογευματινή εργασία από 1.1.2004 έως 
30.6.2004. 

Οι λόγοι που επιβάλλουν την ανάγκη της υπερωριακής 
εργασίας των ανωτέρω υπαλλήλων είναι η μεγάλη έλλει¬ 
ψη προσωπικού, ο διαρκώς αυξανόμενος όγκος εργασίας 
και η ανάγκη κάλυψης των συνεδριάσεων Δ.Σ., Επιτρο¬ 
πών, Γενικών Συνελεύσεων οι οποίες πραγματοποιούνται 
σε απογευματινές ώρες, Σάββατο και Κυριακή. 

Η υπερωριακή απασχόληση των παραπάνω υπαλλήλων 
θα πραγματοποιείται κάθε Δευτέρα, Τετάρτη και Παρα¬ 
σκευή από 2.30 μ.μ έως 5.30 μ.μ. 

Υπεύθυνος υπάλληλος για την παρακολούθηση και τον 
έλεγχο της πραγματικής παροχής της υπερωριακής απα¬ 
σχόλησης ορίζεται ο Παν. Τσόκας διευθυντής του Π. Φ. Σ. 
υπό την εποπτεία του Γενικού Γραμματέα Δημ. Καραγε- 
ωργίου. 

Η δαπάνη που προκύπτει από την ανωτέρω υπερωριακή 
απασχόληση δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2004 του 
Π.Φ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΙΟβ/Γ.Π. 119665/03 (2) 

Έγκριση ωρών υπερωριακής απασχόλησης υπαλλήλων 
του Ιατρικού Συλλόγου Αθηνών για το Α' εξάμηνο του 
έτους 2004. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3205/03 αρθ.16. 

2. Την ανάγκη υπερωριακής απασχόλησης των υπαλλή¬ 
λων που υπηρετούν στα τμήματα Δ/κού, Οικονομικού, 
Διαχειρ. Διεκπ. Υποθέσεων Πατρών-Πολιτών λόγω της 
υποχρεωτικής παρουσίας των υπαλλήλων σε Συμβούλια 
και Επιτροπές τις απογευματινές ώρες και τρέχουσα ερ¬ 
γασία η οποία γίνεται τις απογευματινές ώρες λόγω μειω¬ 
μένου προσωπικού. 

3. Το γεγονός ότι από την απόφαση αυτή θα προκληθεί 
δαπάνη ύψους είκοσι χιλιάδων (20.000) ευρώ η οποία εί¬ 
ναι εγγεγραμμένη στον αντίστοιχο προϋπολογισμό του 
Ιατρικού Συλλόγου Αθηνών. 

4. Το 10224/1.12.2003 έγγραφο του Ιατρικού Συλλόγου 
Αθηνών, αποφασίζουμε: 

Εγκρίνουμε την υπερωριακή απασχόληση δέκα τριών 
(13) υπαλλήλωντου Ιατρικού Συλλόγου Αθηνών που απα¬ 
σχολούνται στα τμήματα Δ/κού. Οίκον. Διαχείρισης. Διεκ. 
Υποθέσεων Γιατρών-Πολιτών και θα εργασθούν τρεις χι¬ 
λιάδες εννιακόσιες εξήντα (3.960) ώρες περίπου από 
1.1.2004 μέχρι 30.6.2004. 

Η απασχόληση των ανωτέρω υπαλλήλων κρίνεται ανα¬ 
γκαία για την κάλυψη των συνεδριάσεων του Διοικητικού 
και του Πειθαρχικού Συμβουλίου, των θεσμοθετημένων 
επιτροπών εργασίας κλπ, οι οποίες πραγματοποιούνται 
τις απογευματινές ώρες. 

Η απασχόληση των παραπάνω υπαλλήλων θα πραγμα¬ 
τοποιείται ως εξής: 

Για επτά (7) υπαλλήλους κάθε Δευτέρα, Τετάρτη . Πα¬ 
ρασκευή, από 2.30-7.30 και για έξι (6) υπαλλήλους κάθε 
Τρίτη και Πέμπτη από 2.30-7.30. 

Η κατανομή των ωρών εργασίας καθώς και ο ορισμός 
των υπευθύνων για την παρακολούθηση και τον έλεγχο 
της πραγματοποιηθείσας υπερωρίας θα ορισθούν με 
απόφαση του Προέδρου του Ιατρικού Συλλόγου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. ΥΙΟβ/Γ.Π. 124485/03 (3) 

Έγκριση ωρών υπερωριακής απασχόλησης υπαλλήλων 
του Οδοντιατρικού Συλλόγου Θεσσαλονίκης για το Α' 
εξάμηνο του 2004. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3205/03 αρθ.16. 

2. Την ανάγκη υπερωριακής απασχόλησης της μίας και 
μοναδικής υπαλλήλου λόγω έλλειψης προσωπικού μετά 
την συνταξιοδότηση δύο υπαλλήλων και τον αυξανόμενο 
φόρτο εργασίας. 


3. Το γεγονός ότι από την απόφαση αυτή θα προκληθεί 
δαπάνη ύψους χιλίων τριακοσίων ενενήντα επτά ευρώ 
(1.397) € η οποία είναι εγγεγραμμένη στον αντίστοιχο 
προϋπολογισμό του Οδοντιατρικού Συλλόγου Θεσσαλο¬ 
νίκης και καλύπτεται από τις εισφορές των μελών του. 

4. Το 1710/Φ52/11.12.2003 έγγραφο του Οδοντιατρι¬ 
κού Συλλόγου Θεσσαλονίκης, αποφασίζουμε: 

Εγκρίνουμε την υπερωριακή απασχόληση ενός (1) 
υπαλλήλου του Οδοντιατρικού Συλλόγου Θεσσαλονίκης 
που απασχολείται στο τμήμα Διοικητικού-Οικονομικού, 
και θα εργασθεί μέχρι τριακόσιες εξήντα (360) ώρες πε¬ 
ρίπου για το Α' εξάμηνο του 2004. 

Η απασχόληση του ανωτέρω υπαλλήλου κρίνεται απο¬ 
λύτως αναγκαία λόγω της έλλειψης προσωπικού και του 
αυξανόμενου όγκου εργασίας. 

Η απασχόληση του παραπάνω υπαλλήλου θα πραγμα¬ 
τοποιείται ως εξής: 

Από Δευτέρα έως Παρασκευή, από 17.00-20.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Πρόεδρος 
του Συλλόγου Μεσθανεύς Κωνσταντίνος. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. 735 (4) 

Επανασύσταση ομάδας εργασίας στο Υπ. Γεωργίας 
για τη σύνταξη τεχνικών δελτίων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Π.Δ. 402/1988 «Οργανισμός Υπουργείου Γεωρ¬ 
γίας», όπως έχει τροποποιηθεί και ισχύει σήμερα, 

2. Το Νόμο 2860/2000 (ΦΕΚ 251/14.11.2000) περί «Δια¬ 
χείρισης παρακολούθησης και έλεγχου του Κοινοτικού 
Πλαισίου Στήριξης και άλλες διατάξεις» και ειδικότερα τις 
διατάξεις των άρθρων 2 παρ. 3 και 4 παρ. 3. 

3. Το Νόμο 3193/2003(ΦΕΚ266/Α/20.11.2003) περί «κα¬ 
νόνων τιμολόγησης, ρυθμίσεων Φ.Π.Α., ηλεκτρονικών 
υπηρεσιών και άλλων διατάξεων» και ειδικότερα τις δια¬ 
τάξεις του άρθρου 17 παρ. 1 & 2, 

4. Την Απόφαση σύστασης (Κ.Υ.Α 334247/21.2.2001) 
της Διαχειριστικής Αρχής του Ε.Π. «Αγροτική Ανάπτυξη- 
Ανασυγκρότηση της Υπαίθρου 2000-2006», 

5. Την Απόφαση έγκρισης Ε(2001) 845/6.4.2001 του 
Ε.Π. «Αγροτική Ανάπτυξη-Ανασυγκρότηση της Υπαίθρου 
2000-2006», απάτην Ευρωπαϊκή Ένωση, 

6. Το Π.Δ. 4/2002 «Περί εκτέλεσης ενεργειών Τεχνικής 
Βοήθειας - Στηρίξεως και διαχείρισης των αντίστοιχων 
πόρων». 

7. Την Υπ. Απόφαση 160049 ΕΥΣ 1543/9.4.2002 του 
Υπουργείου Οικονομίας και Οικονομικών με την οποία 
εγκρίθηκε ο ετήσιος (2002) προϋπολογισμός τεχνικής 
βοήθειας της Υπηρεσίας μας, 

8. Την ανάγκη συγκρότησης ομάδων εργασίας που θα 
ασχοληθούν με την συμπλήρωση των τεχνικών δελτίων 

που απαιτούνται για το κλείσιμο του Επιχειρησιακού Προ¬ 
γράμματος του Β' ΚΠΣκαι αυτών που απαιτούνται για την 
ένταξη έργων στο Γ' ΚΠΣ, αποφασίζουμε: 

1. Την επανασύσταση της ομάδας εργασίας από εμπει¬ 
ρογνώμονα και υπαλλήλους, οι οποίοι θα ασχοληθούν 
εκτός του υπηρεσιακού τους ωραρίου ανάλογα με την 
εξειδίκευσή και την εμπειρία τους με την συμπλήρωση 
τωντεχνικών δελτίωνπου απαιτούνται για το κλείσιμοτου 
Επιχειρησιακού Προγράμματοςτου Β' ΚΠΣ και αυτών που 
απαιτούνται για την ένταξη έργων στο Γ Κ.Π.Σ., κάτι το 
οποίο είναι εξαιρετικά επείγον, για την έναρξη απορρό¬ 
φησης κονδυλίων από το Γ' Κ.Π.Σ., η οποία είχε συσταθεί 
με την απόφαση 3916/12.07.2002, αναδρομικά από 
12.7.2002, σε εφαρμογή σχετικής τροποποίησης του Ν. 
2860/2000(ΦΕΚ 251 Α) (παρ. 3 παραπάνω). 

2. Η απασχόληση τους δεν θα παρεμποδίζει την ομαλή 
εκτέλεση των υπηρεσιακών τους καθηκόντων. 

3. Η ομάδα εργασίας αναλαμβάνει τη σύνταξη των κά¬ 
τωθι τεχνικών δελτίων: 

1) Κατασκευή αρδευτικού δικτύου Βίστριζας (Β' ΚΠΣ) 

2) Κατασκευή αρδευτικού δικτύου Βίστριζας (Γ ΚΠΣ) 

3) Οριστική μελέτη προσαγωγού και κύριων διωρύγων 
II Δικτύου Σερρών (Β' ΚΠΣ) 

4) Ολοκλήρωση μελέτης εκσυγχρονισμού - ανακαίνι¬ 
σης και βελτίωση άρδευσης II αρδευτικού δικτύου Σερ¬ 
ρών (Γ' ΚΠΣ) 

5) Κατασκευή φράγματος Βράχου (Β' ΚΠΣ) 

6) Κατασκευή φράγματος Βράχου (Γ' ΚΠΣ) 

7) Κατασκευή φράγματος Φανερωμένης Ηρακλείου (Γ' 
ΚΠΣ) 

8) Κατασκευή φράγματος Φανερωμένης Ηρακλείου (Β' 
ΚΠΣ) 

9) Αξιοποίηση ταμιευτήρα Ινίου Ν. Ηρακλείου (Γ ΚΠΣ) 

10) Κατασκευή Λιμνοδεξαμενής Ινίου Ν.Ηρακλείου (Β' 
ΚΠΣ) 

11) Αρδευτικό έργο Κανδήλας Ν. Αρκαδίας (Γ' ΚΠΣ) 

Η σύνθεση της ομάδας εργασίας είναι: 

I.Υπάλληλοι του Υπουργείου Γεωργίας 


Δράκος Βασίλειος 

Κολοβός Φώτιος 

Τριανταφυλλοπούλου 

Χριστίνα 

Ρήγας Γεώργιος 

Αναστόπουλος 

Αλέξανδρος 

Ράπανος Βασίλειος 

Αθανασόπουλος 

Σωτήριος 

Τσιλικίδης Ιορδάνης 
Ζερβίδου Μάρθα 
Κατσαμάγκα 
Τριανταφυλλιά 
Παππά Μαρία 
Κατσή Κατερίνα 
Μπελεμέζη 
Παρασκευή 

Παπαδάκου Σταυρούλα 
Παπασυκιώτης Αθανάσιος 
Πιλαλητός Κων/νος 
Ματσούκα Χρυσάνθη 
11 .Εμπειρογνώμονες 
Γ εωργιάδης Γ εώργιος 


Γεωπόνος-Συντονιστής 
Γ εωπόνος 

Γ εωπόνος 
Γ εωπόνος 

Πολιτικός Μηχανικός 
Πολιτικός Μηχανικός 

Πολιτικός Μηχανικός 
Πολιτικός Μηχανικός 
Πολιτικός Μηχανικός 

Πολιτικός Μηχανικός 
Πολιτικός Μηχανικός 
Πολιτικός Μηχανικός 

Τοπογράφος Μηχανικός 
Γ εωλόγος 
Γεωλόγος 
Γεωλόγος 
Γ εωπόνος 

Γ εωπόνος 


4. Η εργασία θα πρέπει να έχει ολοκληρωθεί έως τις 
30.9.2002. 

5. Από τις διατάξεις της απόφασης αυτής προκαλείται 
δαπάνη η οποία θα καθοριστεί με ΚΥΑ των Υπουργών Γε- 
ωργίας και Οικονομίας και Οικονομικών, και θα βαρύνει 
τις πιστώσεις του προϋπολογισμού της Τεχνικής Βοήθει¬ 
ας της Υπηρεσίας μας. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,23 Ιανουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 738 (5) 

Επανασύσταση Ομάδας Εργασίας για το Συντονισμό και 
Επιτάχυνση των Διαδικασιών Προώθησης της Υλοποί¬ 
ησης του Πλαισίου των Καθεστώτων Ενίσχυσης που 
αφορούν Επενδύσεις στις Γεωργικές Εκμεταλλεύ¬ 
σεις. (Κοινή υπουργική απόφαση 532/2003). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Π.Δ. 402/1988 «Οργανισμός Υπουργείου Γεωρ¬ 
γίας», όπως έχει τροποποιηθεί και ισχύει σήμερα. 

2. Το Νόμο 2860/2000 (ΦΕΚ 251/Α/14.11.2000) «περί 
Διαχείρισης, Παρακολούθησης και Ελέγχου του Κοινοτι¬ 
κού Πλαισίου Στήριξης και άλλες διατάξεις» και ειδικότε¬ 
ρα τα άρθρα 2 παρ.3 και 4 παρ. 

3. Το Νόμο 3193/2003 (ΦΕΚ 266/Α/20.11.2003) περί «κα¬ 
νόνων τιμολόγησης, ρυθμίσεων Φ.Π.Α., ηλεκτρονικών 
υπηρεσιών και άλλων διατάξεων» και ειδικότερα το άρ¬ 
θρο 17,παρ 1 και 2. 

4. Την Απόφαση σύστασης (κοινή υπουργική απόφαση 
334247/21.2.2001) της Διαχειριστικής Αρχής του Ε.Π. 
«Αγροτική Ανάπτυξη - Ανασυγκρότηση της Υπαίθρου 
2000-2006), όπως έχει τροποποιηθεί με την κοινή υπουρ¬ 
γική απόφαση 222816/23.4.2003. 

5. Την απόφαση έγκρισης Ε(2001) 845/6.4.2001 του Επι¬ 
χειρησιακού Προγράμματος «Αγροτική Ανάπτυξη - Ανα¬ 
συγκρότηση της Υπαίθρου 2000-2006» (ΕΠΑΑ-ΑΥ 2000- 
2006), απάτην Ευρωπαϊκή Ένωση. 

6. Το Π.Δ. 4/2002 «Περί εκτέλεσης ενεργειών Τεχνικής 
Βοήθειας - Στήριξης και Διαχείρισης των αντίστοιχων πό¬ 
ρων». 

7. Τον προϋπολογισμό Τεχνικής Βοήθειας της Υπηρε¬ 
σίας Διαχείρισης του Ε.Π «Α.Α&Α.Υ». 

8. Το 222158/2358/28.2.2003 έγγραφο της Δ/νσης Προ¬ 
γραμματισμού και Γ.Δ. και το από 5.5.2003 υπηρ. σημείω- 
ματου Ειδ. Γραμματέα Προγ/σμού και Εφαρμογών Γ ΚΠΣ. 

9. Την ανάγκη συγκρότησης ομάδας εργασίας που θα 
ασχοληθεί μετο ως άνω αναφερόμενο θέμα και πέραντου 
κανονικού ωραρίου εργασίας, αποφασίζουμε: 

1. Την επανασύσταση της Ομάδας Εργασίας για το συ¬ 
ντονισμό και την επιτάχυνση της απλοποίησης του πλαι¬ 
σίου των καθεστώτων ενίσχυσης που αφορούν επενδύ¬ 
σεις στις γεωργικές εκμεταλλεύσεις, όπως προβλέπονται 
στην κοινή υπουργική απόφαση 532/2003, και την προώ¬ 
θηση της υλοποίησής της, η οποία είχε συσταθεί με την 
απόφαση 4144/31.5.2003, αναδρομικά από 31.5.2003 σε 
εφαρμογή σχετικής τροποποίησης του Ν. 2860/2000 
(ΦΕΚ251 Α) (παρ. 3 παραπάνω). 

2. Μέλη της Ομάδας ορίζονται οι παρακάτω υπάλληλοι 
της Δ/νσης Προγραμματισμού και Γεωργικών Διαρθρώ¬ 
σεων. 

α. Φίλος Γεώργιος, 
β. Πεντάρη Χρυσούλα, 
γ. Μπούμπουρας Γεώργιος, 
δ. Αλιζιώτης Νικόλαος, 
ε. Σταυράκη Μαρία, 
στ. Μαλταβάνου Νίκη, 
ζ. Στίγγα Κωνσταντίνα. 

Στην ομάδα συμμετέχουν και οι παρακάτω Υπάλληλοι 
των Ειδικών Υπηρεσιών, 
α. Δημητρουλάκης Μιχαήλ, 
β. Θεοφίλη Χαρίκλεια, 
γ. Σβαρνιάς Γεώργιος, 
δ. Δεφίγγου Σοφία, 

υπάλληλοι των Υπηρεσιών Διαχείρισης. 

3. Συντονιστής της Ομάδας ορίζεται ο Δημητρουλάκης 
Μιχαήλ. 

4. Το έργο της Ομάδας θα είναι: 

4.1. Η Απλοποίηση του Συστήματος Εφαρμογής των 
Σχεδίων Βελτίωσης με την τροποποίηση - αντικατάσταση 
του υπάρχοντος θεσμικού πλαισίου (αποφάσεις, φάκελοι 
υποψηφιότητας, σύστημα αξιολόγησης, λεπτομέρειες 
εφαρμογής). Το εν λόγω υποέργο, λόγω της ανάγκης κα- 
τεπείγουσας υλοποίησης έκδοσής του και των ειδικών 
γνώσεων - εμπειρίας και σχετικής προεργασίας που απαι¬ 
τούνται για τη σύνταξή του, έχει ανατεθεί από τον Οκτώ¬ 
βριο του έτους 2002 στους: 

1. Δημητρουλάκη Μιχαήλ 

2. Θεοφίλη Χαρίκλεια 

3. Φίλο Γεώργιο. 

Το υποέργο αυτό θα πρέπει να έχει ολοκληρωθεί το αρ¬ 
γότερο μέχρι την31.7.2003. 

4.2. Η κατανομή πιστώσεων - Η πρόσκληση εκδήλωσης 
ενδιαφέροντος για την υποβολή υποψηφιοτήτων με βάση 
το νέο θεσμικό πλαίσιο. Το υποέργο αυτό θα πρέπει να 
έχει ολοκληρωθεί μέχρι την 5.7.2003. 

4.3. Οργάνωση Ενημέρωσης - Εκπαίδευσης των Εμπλε- 
κομένων Υπηρεσιών και Φορέων για την ομαλή και αποτε¬ 
λεσματική μετάβαση από το παλαιό στο νέο πλαίσιο 
εφαρμογής. Το υποέργο αυτό θα πρέπει να έχει ολοκλη¬ 
ρωθεί το αργότερο μέχρι την 20.7.2003. 

4.4. Η παρακολούθηση της πορείας υλοποίησης των 
καθεστώτων σε όλα τα στάδια και η παροχή στήριξης 
όπου απαιτείται, για την έγκαιρη και αποτελεσματική 
εφαρμογή τους. Το υποέργο αυτό θαδιεξαχθεί μέχρι την 
30.09.2003. 

5. Από τις διατάξεις της απόφασης αυτής προκαλείται 
δαπάνη η οποία θα καθοριστεί με κοινή υπουργική από¬ 
φαση των Υπουργών Γεωργίας και Οικονομίας και Οικο¬ 
νομικών και θα βαρύνει τις πιστώσεις του προϋπολογι¬ 
σμού της Τεχνικής Βοήθειας της Υπηρεσίας μας 

6. Η εν λόγω Ομάδα Εργασίας θα λειτουργεί εντός και 
εκτός κανονικού ωραρίου απασχόλησης καιοιεργασίεςτης 
θα διεξάγονται στην έδρα της Υπηρεσίας Διαχείρισης του 
Ε.Π. «Α.Α.-Α.Υ. 2000-2006», Λ. Αθηνών 58 (1ος όροφος). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 748 (6) 

Σύσταση Ομάδας Εργασίας για την καταχώρηση στον 
Η/Υτων στοιχείων των αιτήσεων της 3ης Πρόσκλησης 
των Νέων Αγροτών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Π.Δ. 402/1988 «Οργανισμός Υπουργείου Γεωρ¬ 
γίας», όπως έχει τροποποιηθεί και ισχύει σήμερα. 

2. Το Νόμο 2860/2000 (ΦΕΚ 251/Α/14.11.2000) περί 
«Διαχείρισης, Παρακολούθησης και Ελέγχου του Κοινοτι¬ 
κού Πλαισίου Στήριξης και άλλες διατάξεις» και ειδικότε¬ 
ρα τα άρθρα 2 παρ.3 και 4 παρ.3. 

3. Το Νόμο 3193/2003(ΦΕΚ266/Α/20.11.2003) περί «κα¬ 
νόνων τιμολόγησης, ρυθμίσεων Φ.Π.Α., ηλεκτρονικών 
υπηρεσιών και άλλων διατάξεων» και ειδικότερα το άρ¬ 
θρο 17, παρ 1. 

4. Την Απόφαση σύστασης (κοινή υπουργική απόφαση 
334247/21.02.2001) της Υπηρεσίας Διαχείρισης του Ε.Π. 
«Αγροτική Ανάπτυξη- Ανασυγκρότηση της Υπαίθρου 
2000-2006), όπως έχει τροποποιηθεί με την κοινή υπουρ¬ 
γική απόφαση 222816/23.4.2003. 

5. Την απόφαση έγκρισης Ε(2001) 845/6.4.2001 του Επι¬ 
χειρησιακού Προγράμματος «Αγροτική Ανάπτυξη - Ανα¬ 
συγκρότηση της Υπαίθρου 2000-2006» (ΕΠΑΑ-ΑΥ 2000- 
2006) απάτην Ευρωπαϊκή Ένωση. 

6. Το Π.Δ. 4/2002 «Περί εκτέλεσης ενεργειών Τεχνικής 
Βοήθειας - Στήριξης και Διαχείρισης των αντίστοιχων πό¬ 
ρων». 

7. Τον προϋπολογισμό Τεχνικής Βοήθειας της Υπηρε¬ 
σίας Διαχείρισης του Ε.Π «Α.Α&Α.Υ». 

8. Το 155972/12.9.2003 έγγραφο της Διεύθυνσης Πλη¬ 
ροφορικής και το 267642/7598/15.9.2003 έγγραφο της 
Δ/νσης Προγ/σμού και Γ.Δ. 

9. Την ανάγκη συγκρότησης ομάδας εργασίας που θα 
ασχοληθεί με το ως άνω αναφερόμενο θέμα, πέραν του 
κανονικού ωραρίου εργασίας, αποφασίζουμε: 

1. Την άμεση σύσταση Ομάδας Εργασίας για την κατα¬ 
χώρηση στον Η/Υ των στοιχείων των αιτήσεων της 3ης 
Πρόσκλησης των νέων Αγροτών. 

2. Μέλη της Ομάδας Εργασίας ορίζονται οι παρακάτω 
υπάλληλοι: 

Από τη Δ/νση Προγ/σμού και Γ.Δ, ο Νίκος Αληζιώτης. 

Από τη Δ/νση Πληροφορικής οι εξής: 

Αριδά Αθανασία, Βουβώνη Αντωνία, Γεληνιάτη Πανα¬ 
γιώτα, Δελατόλλα Ιωάννα, Θεοδοσίου Άννα, Καλογερο- 
πούλου Βασιλική, Καμπούκου Ζαφείρια, Καράγεωργα 
Φωτεινή, Καραπέτσα Αικατερίνη, Καρκατζούλη Μάρθα, 
Κατσακιώρη Φρόσω, Κολιού Χρυσαυγή, Κυριαζή Ελισά¬ 
βετ, Κωσταρά Ελένη, Λαζαράκη Νάντια, Λυγεράκη Ελισά¬ 
βετ, Λυκοτραφίτη Χριστίνα, Μπαλάφα Ελένη, Μπερεδήμα 
Χρυσαυγή, Νάνου Αγγελική, Ντακοβάνου Χαρά, Πανα- 
γιωτακοπούλου Χρύσα, Πανταλού Ειρήνη, Παπαδάκη Βι- 
κτώρια, Παπαδοπούλου Γεωργία, Περγιαλιώτη Παναγού- 
λα, Σπάλα Βασιλική, Τσιπά Δέσποινα, Χαραλαμποπούλου 
Μαρία, Μακρής Παναγιώτης (για την τεχνική υποστήριξη 
του εξοπλισμού). 

Συντονίστρια της Ομάδας ορίζεται η Παπαδάμη Ευγε¬ 
νία, υπάλληλος της Δ/νσης Προγ/σμού και Γ.Δ. 

3. Το έργο της Ομάδας θα είναι η εισαγωγή των στοιχεί¬ 
ων της τρίτης Πρόσκλησης των νέων αγροτών. 

4. Η εργασία της Ομάδας θα πρέπει να έχει ολοκληρω¬ 
θεί το αργότερο εντός του προσεχούς διμήνου. 

5. Η δαπάνη για την αμοιβή των μελών της Ομάδας Ερ¬ 
γασίας θα καθοριστεί με κοινή υπουργική απόφαση των 
Υπουργών Γεωργίας και Οικονομίας και Οικονομικών και 
θα βαρύνει τις πιστώσεις της Τεχνικής Βοήθειας της Υπη¬ 
ρεσίας Διαχείρισης του Ε.Π «Α.Α&Α.Υ». 

6. Η εν λόγω Ομάδα Εργασίας θα λειτουργεί εκτός κα¬ 
νονικού ωραρίου απασχόλησης και οι εργασίες της θα 
διεξάγονται στην έδρα της Δ/νσης Πληροφορικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,23 Ιανουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 172504/03 (7) 

Συγκρότηση του Ανωτάτου Πειθαρχικού Συμβουλίου των 

Δικηγόρων για το χρονικό διάστημα 1.1.2004 - 

31.12.2004. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1. του άρθρου 242του Ν.Δ. 3026/1954 (ΦΕΚ Α' 235) 

2. το 218/17.11.2003 έγγραφο του Προέδρου του Αρεί- 
ου Πάγου και 

3. το 1028/17.12.2003 έγγραφο του Δικηγορικού Συλ¬ 
λόγου Αθηνών, αποφασίζουμε: 

Συγκροτούμε το Ανώτατο Πειθαρχικό Συμβούλιο των 
Δικηγόρων για το χρονικό διάστημα 1.1.2004 - 31.12.2004, 
το οποίο αποτελείται από τους: 

1. Γεώργιο Κόπο, Πρόεδρο του Αρείου Πάγου, ως Πρό¬ 
εδρο, με αναπληρωτή του το Θεόδωρο Λαφαζάνο, Αντι¬ 
πρόεδρο του Αρείου Πάγου και αναπληρωτή αυτού, σε 
περίπτωση κωλύματος του, το Νικόλαο Γεωργίλη, Αντι¬ 
πρόεδρο του Αρείου Πάγου. 

2. Χρύσανθο Παπούλια, Αρεοπαγίτη, ως τακτικό μέλος, 
με αναπληρωτές του τους Χαράλαμπο Αντωνιάδη και Δη- 
μήτριο Λοβέρδο, Αρεοπαγίτες. 

3. Γεώργιο Παπανικολάου του Ιωάννη, Ιωάννη Τομαρά 
του Γεωργίου, και Φώτιο-Δημήτριο Κρεμμύδατου Νικο¬ 
λάου, Δικηγόρους ως Τακτικά μέλη και 

4. Κυριακή Ρωμανού-Πρωτονοτάριου του Ιωάννη, Δη- 
μήτριο Κορφιάτη του Ιωάννη, Παύλο Ιωαννίδητου Γρηγο- 
ρίου, Αντώνιο Αργυρό του Παναγιώτη, Ιωάννη Γουσέτη 
του Χαραλάμπους και Δημήτριο Ευαγγελάτο του Γερασί- 
μου, Δικηγόρους ως Αναπληρωματικά μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,23 Ιανουάριου 2004 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 7257 (8) 

Κατάρτιση των πολιτικών και ποινικών τμημάτων του Αρεί¬ 
ου Πάγου για το υπόλοιπο δικαστικό έτος 2003-2004. 

ΑΡΕΙΟΣ ΠΑΓΟΣ - ΟΛΟΜΕΛΕΙΑ 
(ΠΡΑΚΤΙΚΑ ΚΑΙ ΑΠΟΦΑΣΗ Αριθμός 8/2004) 

Σήμερα 8 Ιανουάριου 2004, ημέρα Πέμπτη και ώρα 
12.00' στο κατάστημα του Αρείου Πάγου συνήλθε, ύστερα 
από νόμιμη πρόσκληση, η, κατά τα άρθρα 90 του Συντάγ¬ 


ματος και 23 παρ.4 του Κώδικα Οργανισμού Δικαστηρίων 
και Κατάστασης Δικαστικών Λειτουργών, διοικητική Ολο¬ 
μέλεια στην οποία έλαβαν μέρος οι: Γεώργιος Κόπος - ει¬ 
σηγητής, πρόεδρος του Αρείου Πάγου, Θεόδωρος Λαφα- 
ζάνος, Νικόλαος Γεωργίλης, Στυλιανός Πατεράκης, Αθα¬ 
νάσιος Κρητικός, αντιπρόεδροι Αρείου Πάγου, Δημήτριος 
Βούρβαχης, Ρωμύλος Κεδίκογλου, Αχιλλέας Ζήσης, Ιωάν¬ 
νης Βερέτσος, Σπυρίδων Μπαρμπαστάθης, Νικόλαος 
Κασσαβέτης, Χρήστος Μπαλντάς, Γ εώργιος Ναυπλιώτης, 
Ανάργυρος Πλατής, Θεόδωρος Τζέμος, Χρήστος Μαυρο- 
γένης, Ευριπίδης Αντωνίου, Χρήστος Μπαβέας, Δημή- 
τριος Γυφτάκης, Κωνσταντίνος Μουλαγιάννης, Αλέξαν¬ 
δρος Κασιώλας, Ιωάννης Δαβίλλας, Νικόλαος Οικονομί- 
δης, Σπυρίδων Κολυβάς, Χαράλαμπος Αντωνιάδης, 
Γεώργιος Βούλγαρης, Ευάγγελος Σταυρουλάκης, Δημή- 
τριος Λοβέρδος, Αθανάσιος Γιωτάκος, Γεώργιος Φώσκο- 
λος, Γεώργιος Χλαμπουτάκης, Νίκη Γιαννακάκη, Δημή- 
τριος Κυριτσάκης, Αχιλλέας Νταφούλης, αρεοπαγίτες, 
κωλύονται και δεν παρέστησαν οι λοιποί αντιπρόεδροι και 
αρεοπαγίτες. 

Παραστάθηκε ως γραμματέας της Ολομέλειας η προϊ- 
σταμένη διεύθυνσης της γραμματείας του Αρείου Πάγου 
Βασιλική Σαμίου. 

Η Ολομέλεια συνήλθε σε Συμβούλιο προκειμένου να 
συ μπληρώσει τη σύνθεση των πολιτικών και ποινικών τμη- 
μάτωντου Αρείου Πάγου όπως αυτή αποφασίσθηκε με τις 
5/19.6.2003 και 22/11.9.2003 αποφάσεις με την τοποθέ¬ 
τηση σε τμήμα του νεοπροαχθέντος αντιπροέδρου του 
Αρείου Πάγου Αχιλλέα Ζήση. 

Α. ΠΡΑΚΤΙΚΑ 

Ο εισηγητής-πρόεδρος του Αρείου Πάγου Γεώργιος 
Κάπος ανακοίνωσε στην Ολομέλεια ότι α) ήδη δημοσιεύ- 
θηκε στην Εφημερίδα της Κυβερνήσεως το Προεδρικό 
Διάταγμα για την προαγωγή του αρεοπαγίτη Αχιλλέα Ζή¬ 
ση σε αντιπρόεδρο του Αρείου Πάγου, β) μετάτηνπαραί- 
τηση απάτην υπηρεσίατου αντιπροέδρου του Αρείου Πά¬ 
γου Εμμανουήλ Δαμάσκου - που είχε κληρωθεί ως πρόε¬ 
δρος του Τριμελούς Συμβουλίου Επιθεωρήσεως - την 
θέση του κατέλαβε ο αναπληρωτής πρόεδρος του ίδιου 
Συμβουλίου αντιπρόεδρος του Αρείου Πάγου Πέτρος 
Κακκαλής (άρθρο 4παρ.1 εδ.γ'του Ν. 2721/1999), ο οποί¬ 
ος πλέον, για το υπόλοιπο του τρέχοντος δικαστικού 
έτους, απαλλάσσεται των καθηκόντων του ως Προέδρου 
του Α'Πολιτικού Τμήματοςτου Αρείου Πάγου (παρ.Ι εδ.β' 
του άνω άρθρου) και γ) πρέπει να ληφθεί απόφαση αφε¬ 
νός για τηντοποθέτηση του Αχιλλέα Ζήση σε ένα των Τ ρη¬ 
μάτων και αφετέρου να μετακινηθεί ο τελευταίος των 
υπηρετούντων στο Ε' Ποινικό Τμήμα αρεοπαγίτης (Νικό¬ 
λαος Συρόπουλος) στο ΣΤ' Ποινικό Τμήμα για την εξισορ- 
ρόπησητηςδυνάμεως αυτών, που μετάτηνπροηγηθείσα 
παραίτηση του Γεωργίου Χριστόφιλου και την προαγωγή 
του Αχιλλέα Ζήση έχουν το μεν πρώτο τούτων έξι το δε 
δεύτερο (μη υπολογιζομένου του τυπικώς ανήκοντος σε 
αυτό - λόγω των συνεχιζομένων αναρρωτικών αδειών - 
αρεοπαγίτη Κωνσταντίνου Κωστήρη) τέσσερεις αρεοπα¬ 
γίτες. 

Υποστήριξε δε σχετικώς ότι: α) για λόγους διαφυλάξεως 
της κανονικής λειτουργίας των Τμημάτων (αποφυγής αλ¬ 
λαγής Προέδρου των Τμημάτων μεσούντος του δικαστι¬ 
κού έτους) κρίνεται ορθό και σκόπιμο να καταλάβει ο Αχιλ- 
λέας Ζήσης τη θέση του δημιουργηθέντος κενού στη δεύ¬ 
τερη θέση Προέδρου του Α' Πολιτικού Τμήματος, με 

διατήρηση κατά τα λοιπά των συνθέσεων των Τμημάτων, 
όπως είχαν αποφασισθεί με τις ως άνω αποφάσεις της 
Ολομέλειας πριν από την έναρξη του δικαστικού έτους και 
β) η διάταξη του άρθρου 23 παρ.4 του Κ.Ο.Δ.Κ.Δ.Λ., που 
προβλέπει την, με βάση την αρχαιότητα, υποχρεωτική ικα¬ 
νοποίηση προτιμήσεων των αντιπροέδρων και αρεοπαγι¬ 
τών, προϋποθέτει «κατανομή» των μελών στα Τμήματα, η 
οποία γίνεται άπαξ πριν από την έναρξη του δικαστικού 
έτους, όχι δε απλώς «συμπλήρωση» δημιουργηθέντος, 
κατά τη διάρκεια του δικαστικού έτους, κενού στις προα¬ 
ποφασισμένες από την Ολομέλεια συνθέσεις των Τμημά¬ 
των. 

Στο σημείο αυτό ο αντιπρόεδρος του Αρείου Πάγου Νι¬ 
κόλαος Γεωργίλης επρότεινε στην Ολομέλεια ότι ο Αχιλ- 
λέας Ζήσης πρέπει να συμπληρώσει την διατηρηθείσα κε¬ 
νή, ήδη από την αρχή του έτους με απόφασή της, θέση 
του Προέδρου του Β1 Πολιτικού Τμήματος και να μη συ¬ 
μπληρωθεί η δεύτερη θέση του Α' Πολιτικού Τμήματος. Ο 
αντιπρόεδρος δε Στυλιανός Πατεράκης επρότεινε στην 
Ολομέλεια να καταλάβει αυτός τη δεύτερη θέση του Α' 
Πολιτικού Τμήματος και να τοποθετηθεί ο Αχιλλέας Ζή¬ 
σης στη κενοθησόμενη θέση Προέδρου του Δ' Πολιτικού 
Τμήματος. 

Ακολούθως ο Πρόεδρος του Αρείου Πάγου έθεσε σε 
ψηφοφορία τις ως άνω δύο προτάσεις. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή από τη διάταξη του άρθρου 23 παρ.4 του 
Κ.ΟΔ.Κ.Δ.Λ. με απόφαση της Ολομέλειας σε συμβούλιο 
γίνεται τόσο η κατανομή των αντιπροέδρων και των αρε¬ 
οπαγιτών σε τμήματα πριν από την έναρξη του δικαστικού 
έτους, όσο και η συμπλήρωση των τμημάτων κατά τη 
διάρκεια του έτους, συνεπεία προαγωγής ή η μετακίνηση 
μεταξύ των τμημάτων συνεπεία αποχωρήσεως μελών. Η 
άσκηση όμως δικαιώματος προτιμήσεως των μελών με 
βάση την αρχαιότητα προϋποθέτει «κατανομή» μελών σε 
τμήματα και δεν παρέχεται κατά την, διαρκούντος του δι¬ 
καστικού έτους, συμπλήρωση των τμημάτων υπέρ μελών 
τα οποία δυνάμει προηγουμένης αποφάσεως της Ολομέ¬ 
λειας έχουν τοποθετηθεί σε τμήματα. 

Ενόψει των ως άνω αναπτυχθέντων από τον εισηγητή - 
πρόεδρο του Αρείου Πάγου, πρέπει α. Να μετακινηθεί ο 
αρεοπαγίτης Νικόλαος Συρόπουλος από το Ε' στο ΣΤ' 
Ποινικό Τμήμα και β. Να τοποθετηθεί ο αντιπρόεδρος του 
Αρείου Πάγου Αχιλλέας Ζήσης ως δεύτερος Πρόεδρος 
του Α' Πολιτικού Τμήματος. 

Κατά τη γνώμη όμως εννέα (9) μελών της Ολομέλειας, 
ήτοιτων: 1) Νικολάου Γεωργίλη, 2) Στυλιανού Πατεράκη, 
αντιπροέδρων του Αρείου Πάγου, 3) Δημητρίου Βούρβα- 
χη, 4) Σπυρίδωνα Μπαρμπαστάθη, 5) Γεωργίου Ναυπλιώ- 
τη, 6) Χαράλαμπου Αντωνιάδη, 7) Γεωργίου Βούλγαρη, 
8) Γεωργίου Φώσκολου και9) Δημητρίου Κυριτσάκη, αρε¬ 
οπαγιτών, δεν έπρεπε να τοποθετηθεί δεύτερος αντιπρό¬ 
εδρος στο Α' Πολιτικό Τμήμα. 

Σημειώνεται ότι επειδή η πρόταση τοποθετήσεως του 
Αχιλλέα Ζήση στο Α' Πολιτικό Τμήμα συγκέντρωσε την 
απόλυτη πλειοψηφία των παρόντων μελών, παρέλκει η 
ψηφοφορία επί εκατέρας των προτάσεων των Νικολάου 
Γεωργίλη και Στυλιανού Πατεράκη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τα τμήματα, για το υπόλοιπο του δικαστικού 
έτους 2003-2004, ως εξής: 


ΠΟΛΙΤΙΚΑ ΤΜΗΜΑΤΑ 

Α' ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι του Αρείου Πάγου, ως πρόεδροι και έξι αρεο¬ 
παγίτες, ήτοι οι: Αθανάσιος Κρητικός και Αχιλλέας Ζήσης, 
αντιπρόεδροι του Αρείου Πάγου, ως πρόεδροι και 1) Σπυ¬ 
ρίδων Γκιάφης, 2) Ελευθέριος Τσακόπουλος, 3) Γεώργιος 
Σαραντινός, 4) Χρύσανθος Παπούλιας, 5) Χρήστος Γ εωρ- 
γαντόπουλος και 6) Ευάγγελος Σταυρουλάκης, αρεοπα¬ 
γίτες, ως μέλη του. 

ΒΊ ΤΜΗΜΑ: Στο Τμήμα αυτό θα παραμείνει κενή η θέση 
του προέδρου και θα υπηρετήσουν έξι αρεοπαγίτες, ήτοι 
οι: 1) Χαράλαμπος Γεωργακόπουλος, ως προεδρεύων 
αρεοπαγίτης, 2) Λέανδρος Ρακιντζής, 3) Ιωάννης Δαβίλ- 
λας, 4) Πολύκαρπος Βούλγαρης, 5) Γεώργιος Αμελαδιώ- 
της και 6) Νίκη Γιαννακάκη, αρεοπαγίτες, ως μέλη του. 

Β'2 ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος του Αρείου Πάγου, ως πρόεδρος και πέντε 
αρεοπαγίτες, ήτοι οι: Αρχοντής Ντόβας, αντιπρόεδρος 
του Αρείου Πάγου, ως πρόεδρος και 1) Χρήστος Μπαλ- 
ντάς, 2) Θεόδωρος Τζέμος, 3) Σπυρίδων Κολυβάς, 4) Δη- 
μήτριοςΛοβέρδος και 5) Γεώργιος Χλαμπουτάκης, αρεο¬ 
παγίτες, ως μέλη του. 

Γ ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και έξι αρεο¬ 
παγίτες, ήτοι οι: Παναγιώτης Φιλιππόπουλος, αντιπρόε¬ 
δρος του Αρείου Πάγου, ως πρόεδρος και 1) Σπυρίδων 
Μπαρμπαστάθης, 2) Κωνσταντίνος Μουλαγιάννης, 

3) Αλέξανδρος Κασιώλας, 4) Χαράλαμπος Αντωνιάδης, 
5) Γεώργιος Φώσκολος και 6) Αχιλλέας Νταφούλης, αρε¬ 
οπαγίτες, ως μέλη του. 

Δ'ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και πέντε 
αρεοπαγίτες, ήτοι οι: Στυλιανός Πατεράκης, αντιπρόε¬ 
δρος του Αρείου Πάγου, ως πρόεδρος και 1) Παύλος Με- 
ϊδάνης, 2) Νικόλαος Κασσαβέτης, 3) Ανάργυρος Πλατής, 

4) Γεώργιος Βούλγαρης και 5) Δημήτριος Κυριτσάκης, 
αρεοπαγίτες, ως μέλη του. 

Ζ' ΤΜΗΜΑ: Στο Τμήμα αυτό θα υπηρετήσουν ένας αντι- 
πρόεδροςτου Αρείου Πάγου, ως πρόεδρος καιτέσσερεις 
αρεοπαγίτες, ήτοι οι: Δημήτριος Σουλτανιάς, αντιπρόε¬ 
δρος του Αρείου Πάγου, ως πρόεδρος και 1) Κωνσταντί¬ 
νος Βαρδαβάκης, 2) Νικόλαος Οικονομίδης, 3) Στέφανος 
Γ αβρός και 4) Αθανάσιος Γ ιωτάκος, αρεοπαγίτες, ως μέ¬ 
λη του. 

ΠΟΙΝΙΚΑ ΤΜΗΜΑΤΑ 

Ε' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος του Αρείου Πάγου, ως πρόεδρος και πέντε 
αρεοπαγίτες, ήτοι οι: Νικόλαος Γεωργίλης, αντιπρόε¬ 
δρος του Αρείου Πάγου, ως πρόεδρος και 1) Δημήτριος 
Βούρβαχης, 2) Ανδρέας Μοσχανδρέου, 3) Γ εώργιος Ναυ- 
πλιώτης, 4) Χρήστος Μαυρογένης και 5) Ευριπίδης Αντω¬ 
νίου, αρεοπαγίτες, ως μέλη του. 

ΣΤ' ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος του Αρείου Πάγου, ως πρόεδρος και έξι 
αρεοπαγίτες, ήτοι οι: 1) Κωνσταντίνος Κωστήρης, 2) Θε¬ 
όδωρος Μπάκας, 3) Χρήστος Μπαβέας, 4) Δημήτριος Γυ- 
φτάκης, 5) Σταμάτιος Γιακουμέλος και 6) Νικόλαος Συρό¬ 
πουλος, αρεοπαγίτες, ως μέλη του. 

Περαιτέρω, αποφασίσθηκε, ομόφωνα, ότι ως αναπλη¬ 
ρωτές Αρεοπαγίτες για κάθε τμήμα θα καλούνται οι εξής: 

1. Οι τρεις μη κωλυόμενοι νεότεροι αρεοπαγίτες του Γ 
τμήματος ως αναπληρωτές της σύνθεσης του Α' τμήμα¬ 
τος και αντίστροφα. 

2. Οιτρεις μη κωλυόμενοι νεότεροι αρεοπαγίτες του ΒΙ' 
τμήματος ως αναπληρωτές της σύνθεσης του Β2' τμήμα¬ 
τος και αντίστροφα. 

3. Οι τρεις μη κωλυόμενοι νεότεροι αρεοπαγίτες του Ζ' 
τμήματος ως αναπληρωτές της σύνθεσης του Δ' τμήμα¬ 
τος και αντίστροφα. 


4. Οιτρεις μη κωλυόμενοι νεότεροι αρεοπαγίτες του Ε' 
Τμήματος ως αναπληρωτές της σύνθεσης του ΣΤ'Τμήμα¬ 
τος και αντίστροφα. 

Κρίθηκε, αποφασίστηκε και εκδόθηκε στην Αθήνα, στις 
8 Ιανουάριου 2004. 

Ο Πρόεδρος Η Γραμματέας 

ΓΕΩΡΓΙΟΣ ΚΑΠΟΣ (Υπογραφή) 

Ακριβές αντίγραφο 
Η Προϊσταμένη του Τμήματος 
Δ. ΖΑΒΡΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 1 04 32 * ΤΕΙΕΧ 2232 11 ΥΡΕΤ <3Β * ΡΑΧ 2 1 0 52 2 1 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν. βί. 9γ - β-ητίθϊΙ : \λ/θ( 3 ιπη 51 θγ @ βΐ.ς)!· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή ΟΟ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοητ και μέχρι 100 σελίδες σε 5 θυτο προσαυξανόμενη 


κατά 1 θιιιό ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(1ρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































